armvectores/hy_wikipedia_2023 huggingface dataset:
Վերջին օծում կամ կարգ հիվանդաց

Վերջին օծում կամ կարգ հիվանդաց, այցելություն հիվանդներին, Հայ առաքելական եկեղեցու յոթ խորհուրդներից։ Խորհուրդի հիմնական նպատակը հիվանդի մեղքերը քավելն է՝ խոստովանությամբ, զղջումով ու մեղքերի թողությամբ։ Այս խորհուրդով եկեղեցին աստվածային շնորհներ է մատակարարում իր հիվանդ հավատացյալներին՝ ապաքինության և կազդուրման համար։ Հայ եկեղեցում Կարգ հիվանդացի խորհրդակատարությունը կոչվում է «Կանոն գիշերային ժամու աղոթից»։
Կատարում է եկեղեցու պաշտոնյան՝ «ի վերա ծանր հիվանդաց` ի բժշկություն ցավոցն և ի քավություն հանցանաց»։ 
Հիսուս Քրիստոսը տարբեր ձևերով է կատարել հիվանդների բժշկությունը. երբեմն՝ ձեռքի հպումով, երբեմն էլ՝ միայն խոսքով։ Հաճախ բժշկելուց առաջ մեղքերի թողություն է տվել ենթակային (Մատթ. 9.2–7) և պատվիրել, որ մեղք չգործի (Հովհ. 5.14), որովհետև մեղքը և մարդկային մոլորություններն ընդհանրապես համարվում են հիվանդության սկիզբն ու պատճառը։ Քրիստոսն իր 12 առաքյալներին իշխանություն տվեց բժշկելու հիվանդներին՝ աղոթքով, ձեռք դնելով, յուղով օծելով (Մատթ. 10.1–8, Մարկ. 6.12–13, 16.18, գործք 28.8)։ 
Կարգ հիվանդացը կատարվում է հիվանդների վրա, որպեսզի նրանք բժշկվեն Սուրբ Հոգու զորությամբ։ Խորհուրդի կատարման հիմքը զղջումն է և հավատը. «Եվ հավատքով եղած աղոթքը կփրկի հիվանդին, ու Տերը նրան ոտքի կկանգնեցնի։ Եվ եթե մեղք գործած լինի, այդ նրան պիտի ներվի» (Հակոբ. 5.15)։ Հիվանդի հավատը և մեղքերից հրաժարվելու մտադրությունը էական պայմաններ են բժշկվելու համար, և Հիսուս Քրիստոսը հաճախ է շեշտել հավատի կարևորությունը (Մատթ. 9.27–30)։ Կարգ հիվանդացի խորհուրդը Հայ եկեղեցում դիտվում է որպես Վերջին օծման շարունակական լրացում։ 
Հայ եկեղեցին Վերջին օծման խորհուրդը կատարում է Դրոշմի խորհուրդի ժամանակ (զգայարանների կնքումով)։ Իրենց նախնական վիճակում Վերջին օծումը և Կարգ հիվանդացը զուգակցված են եղել։ Հետագա դարերում Հայ եկեղեցու հայրերն օծման արարողությունն անջատել են աղոթական մասից, միավորել Դրոշմի խորհուրդին և դարձրել մեկ անգամ կատարվող խորհուրդ, իսկ մնացած մասը՝ Կարգ հիվանդացը, վերածվել է շարունակաբար կատարվող հոգևոր բարեպաշտական արարողության։
Հույն և Կաթոլիկ եկեղեցիները գործադրում են յուղով օծելու սովորությունը։ Հայ եկեղեցին որդեգրել է ձեռք դնելով, աղոթքներով, աստվածաշնչյան ընթերցումներով բժշկելու ձևը. յուղով օծելու սովորությունը ներկայումս չի գործադրվում։ Հիսուս Քրիստոսը մարդկանց բժշկելու համար երբեք յուղ չի գործածել։ Հայ եկեղեցին հունա-հայկական և լատինա-հայկական վեճերի ժամանակ հրահանգել է երբեմն գործածել յուղը՝ հիվանդների օծման համար, սակայն դա տևական չի եղել և դադարել է, հավանաբար, VIII–IX դդ.։ XII դ. հայ մատենագիր, մեկնիչ Սարգիս Շնորհալին գրել է, որ «հիվանդին առողջություն տվողը ոչ թե յուղն է, այլ` Տիրոջ անունը»։ 
Հայ եկեղեցին ունի իր ննջեցյալ եկեղեցականներին օծելու սովորությունը, բայց դա խորհուրդ չէ։ Վերջին անգամ օծվում է ննջեցյալի ճակատն ու աջ ձեռքը։ Կարգ հիվանդաց և վերջին օծման խորհուրդից բացի Հայ եկեղեցին ունի նաև մահամերձ հիվանդներին «հաղորդ տալոյ» (հաղորդություն տալու) կանոնը՝ կարևորելով այդ արարողությունը իբրև նախապատրաստություն հանդերձյալ կյանքի համար։


== Աղբյուրներ ==
Քրիստոնյա Հայաստան հանրագիտարան
Ունաիի գավառ

Ունաիի  (պորտ.՝ Microrregião de Unaí) գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 145 630 մարդ 2006 թվականի տվյալով։ Զբաղեցված տարածքը 27 383,810  կմ²։ Բնակչության խտությունը 5,3  մարդ/կմ²։


== Վիճակագրություն ==
Համախառն ներքին արտադրանքը կազմել է 1 085 837 003,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 660,41 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,770։


== Գավառի կազմ ==
Գավառի կազմի մեջ են մտնում հետևյալ համայնքները.

Արինուս
Դոն Բոսկու
Ունաի
Վոդնոե (գյուղ, Սիմֆերոպոլի շրջան)

Վոդնոե (ուկրաիներեն՝ Водне, Ղրիմի թաթարերեն՝ Qoyaş), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կոյաշ։
2001 թվականի տվյալներով Վոդնոե գյուղում բնակվում էր 992 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլնեչնոե (գյուղ, Միխայլովսկի շրջան)

Սոլնեչնոե (ռուս.՝ Солнечное), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաստեր Քիթոն

Բաստեր Քիթոն (անգլ.՝ Buster Keaton, իսկական անունը՝ Ջոզեֆ Ֆրենսիս, հոկտեմբերի 4, 1895(1895-10-04)[…], Piqua, Կանզաս - փետրվարի 1, 1966(1966-02-01)[…], Վուդլենդ Հիլզ, Լոս Անջելես, Կալիֆոռնիա, ԱՄՆ), ամերիկացի կատակերգակ դերասան և կինոռեժիսոր, Ամերիկյան բոլոր ժամանակների ֆիլմերի 100 մեծագույն աստղերի ցանկում 21-րդն է, համր կինոյի ժամանակաշրջանի ճանաչված դերասաններից մեկն է։


== Կենսագրություն ==
Բաստեր Քիթոնը ծնվել է 1895 թվականի հոկտեմբերի 4-ին Պիկուեյում (Կանադա)։ Ծագումով իռլանդացի և շոտլանդացի ծնողների հետ, երեք տարեկան հասակից ակրոբատիկ համարներով հանդես է եկել մյուզիք-հոլլերում։ 1917 թվականին Նյու Յորքում հանդիպում է հայտնի կոմիկ Ռոսկո Արբյուկլին, որը նրան առաջարկում է միասին հանդես գալ Ջոզեֆ Շենկի արտադրած ֆիլմերում։ Մի շարք ֆիլմերում նկարահանվելուց հետո նա զորակոչվում է բանակ և Ֆրանսիայում մասնակցում առաջին համաշխարհային պատերազմին։ Նկարահանվել է կարճամետրաժ և լիամետրաժ համր և հնչուն ֆիլմերում, որոնցից են՝ Ջոզեֆ Շենկի «Անապատի հերոսը» (1917), Հերբերտ Բլեյկի «Էլեկտրական բնակարանը» (1922), Էդուարդ Սեջուիկի «Օպերատորը» (1928), Մաք Սենթի «Ամաչկոտ երիտասարդը (1936), Ռոբերտ Թանսեի «Աստվածների քաղաքը» (1946), Բիլլի Ուայլդերի «Մթնշաղի ծառուղին» (1950) Սեմյուել Բեկետի «Ֆիլմ» (1964), Չարլզ Չապլինի «Բեմեզրի լույսերը» (1952), Մայքլ Անդերսոնի «Ութսուն օր աշխարհի շուրջը» (1956), Ստենլի Կրամերի «Խելակորույս, խելակորույս, խելակորույս աշխարհ» (1963), Մաքս Նոսեկի ֆչանսիական «Շանզ Էլիզեի արքան» (1934), Էդրիեն Բրունելի՝ անգլիական «Ներխուժողները» (1934), Ջերալդ Պոտերտոնի՝ կանադական «Երկաթուղայինը» (1964), Լուիջի Սկատինիի՝ իտալական «Երկու նավաստի և մեկ գեներալ» (1965)։ Համաշխարհային ճանաչում ունեն Քիթոնի «Երեք դարաշրջան», «Մեր հյուրընկալությունը» (երկուսն էլ՝ 1923 թվականին), «Շեռլոկ-կրտսեր», «Ծովագնացը» (երկուսն էլ՝ 1924 թվականին), «Գեներալ» (1926), «Հոլիվուդյան առևանգում» կատակերգական ֆիլմերը, որոնցում խաղում էր նաև գլխավոր դերերը։ 
Հեռանալով ԱՄՆ-ից Կիտոնը իր բախտը փորձում է նաև Եվրոպայում, սակայն ապարդյուն։ Մեկ տարի հոգեբուժարանում բուժվելուց հետո, նա «Մետրո-Գոլդվին-Մեյեր» կինոստուդիայում աշխատում է որպես սցենարիստ՝ մասնավորապես կատակերգական ֆիլմերի, միևնույն ժամանակ նկարահանվում է կարճամետրաժ ժապավեններում։ Նկարահանվել է նաև անգլիական հեռուստատեսությունում, ինչպես նաև եվրոպական կրկեսներում, մասնավորապես ֆրանսիական «Մեդրանոյում» (1952 և 1954): 1957 թվականին Հոլիվուդը նկարահանում է  «Բաստեր Քիտոնի պատմությունը» (1957, ռեժիսոր՝ Սիդնեյ Շելդոմ)։ 1959 թվականին Քիթոնը պարգևատրվեց «Օսկար» հատուկ մրցանակով։
Քիթոնը հեղինակ է «Ֆարսի իմ հրաշալի աշխարհը» (1960) գրքի։
Բաստեր Քիթոնը մահացել է  1966 թվականին, Հոլիվուդում։


== Արտաքին հղումներ ==
IMDb կայքում(չաշխատող հղում)
Buster Keaton Museum


== Գրականություն ==
Бастер Китон, Чарлз Самуэлс Мой удивительный мир фарса - Москва։ Радуга, 2002. - 366 с. - ISBN 5-05-005129-0
Սեսսի

Սեսսի (ֆր.՝ Cessy) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Ժեկս կանտոնի կազմի մեջ։ Կոմունայի օկրուգը Ժեկսն է։
Կոմունայի կոդը՝ 01071։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 115 կմ է և 70 կմ արևելք Բուրկ ան Բրեսից։
Կոմունայի տարածքում հոսում է Ուդար գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 3992 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 2739 մարդկանցից 2215-ը տնտեսապես ակտիվ են եղել, 524-ը `պասիվ (ակտիվության ցուցանիշը` 80,9% է, 1999 թվականին՝ 75,1%)։ 2215 ակտիվ բնակիչներից աշխատել են 2056-ը (1080 տղամարդ, 976 կին), գործազուրկ է եղել 159 մարդ (77 տղամարդ և 82 կին)։ 524 պասիվներից 235 հոգի եղել են աշակերտ կամ ուսանող, 107-ը՝ թոշակառու, 182 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեսսի» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-04-04 
«Սեսսի» (ֆրանսերեն)։ cassini.ehess.fr։ Արխիվացված է օրիգինալից 2008-06-21-ին։ Վերցված է 2014-04-04
Ֆոն (Արդեշի գավառ)

Ֆոն (ֆր.՝ Fons), համայնք Ֆրանսիայի Օվրեն-Ռոն-Ալպեր մարզի Արդեշ գավառում:
Բնակչությունը 2008 թվականի դրությամբ կազմում է 305 մարդ, բնակչության խտությունը` 75.68 մարդ/կմ²: Բնակավայրը զբաղեցնում է 4.03 կմ² տարածք:


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 140 կմ հարավ, Պրիվա քաղաքից` 26 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 210 աշխատունակ (15-64 տարեկան) բնակիչ, որոնցից ակտիվ էին 148-ը, իսկ ոչ ակտիվները` 62: Ակտիվության ցուցանիշը կազմում է 70,5 %: 148 աշխատունակ մարդկանցից աշխատել է 137 անձ (72 տղամարդ և 65 կին): Գործազուրկ են եղել 11 անձ (6 տղամարդ և 5 կին): 62 անաշխատունակներից 15-ը եղել են աշակերտներ կամ ուսանողներ, 26-ը` թոշակառուներ, իսկ 21-ը չեն աշխատել տարբեր պատճառներով:


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սահակ Մխիթարյան

Սահակ Վարդանի Մխիթարյան (1921, Հովտամեջ, Հայաստան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Սահակ Մխիթարյանը ծնվել է 1921 թվականին, Էջմիածնի շրջանի Մուղան (այժմ՝ Հովտամեջ) գյուղում։ 1940 թվականին ավարտել է Սամաղարի միջնակարգ դպրոցը և նշանակվել Մուղանի 7-ամյա դպրոցի ֆիզկուլտուրայի ուսուցիչ։
1942 թվականի մարտին Սահակը Հարավ-արևմտյան ռազմաճակատի 122-րդ դիվիզիայի 777-րդ հրաձգային գնդում մասնակցել է Խարկովի ուղղությամբ մղված մարտերին։ Այստեղ Սահակը արժանացել է «Մարտական ծառայությունների համար» մեդալի։ 1942 թվականի ապրիլին մղված կատաղի մարտերից մեկում նա ծանր վիրավորվել է և, հոսպիտալում բուժվելուց հետո, վերադարձել է գործող բանակ։ Նրա մարտական ծառայությունը շարունակվել է 1730-րդ զենիթային հրետանային գնդում։ 1943 թվականին Ժուկովկա քաղաքի մոտ Մխիթարյանին հաջողվել է հրանոթի դիպուկ կրակով ոչնչացնել թշնամու ինքնաթիռը։ Այդ սխրանքի համար պարգևատրվել է Կարմիր աստղի շքանշանով։ 1944 թվականին մասնակցել է Լեհաստանում մղվող մարտերին։ Մխիթարյանը չորս անգամ արժանացել է Գերագույն գլխավոր հրամանատարության շնորհակալության և «Վարշավայի ազատագրման համար» մեդալի։ Մասնակցել է նաև Բեռլինի գրավմանը և պարգևատրվել «Բեռլինի գրավման համար» մեդալով։ 
1946 թվականին Մխիթարյանը վերադարձել է հայրենի գյուղ։ 1956 թվականին Մխիթարյանը հաջողությամբ ավարտել է Երևանի ֆիզկուլտուրայի ինստիտուտի հեռակա բաժինը։ Աշխատել է Հովտամեջ գյուղի դպրոցում։


== Պարգևներ ==
«Մարտական ծառայությունների համար» մեդալ
Կարմիր աստղի շքանշան
«Վարշավայի ազատագրման համար» մեդալ
«Բեռլինի գրավման համար» մեդալ


== Ծանոթագրություններ ==
ԱՄՆ-ի տոներ

ԱՄՆ տոները, պաշտոնական սահմանված ամերիկյան տոները, հիշատակային օրերը։


== ԱՄՆ տոներ ==


=== Ֆեդերալ տոներ ===


=== Մյուս տոները ===


== Տես նաև ==
ԱՄՆ խոհանոց
Մարսել Հալստենբերգ

Մարսել Հալստենբերգ (գերմ.՝ Marcel Halstenberg, սեպտեմբերի 27, 1991(1991-09-27), Laatzen, Հանովեր, Ստորին Սաքսոնիա, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի և Գերմանիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==
Իր կարիերան Հալստենբերգը սկսել է Հանովերում։ 2011 թվականին տեղափոխվեց Բորուսիա Դորտմունդ, սակայն այդպես էլ առաջին թիմի կազմում ոչ մի խաղ չանցկացրեց։ 2013 թվականին գերմանացին ազատ գործակալի կարգավիճակով միացավ Սանկտ Պաուլիին։ Սանկտ Պաուլիի կազմում նա անցկացրեց 2 մրցաշրջան՝ անցկացնելով 54 խաղ և դառնալով 6 գոլի հեղինակ։
2015 թվականի օգոստոսի 31-ին Հալստենբերգը տեղափոխվեց ՌԲ Լայպցիգ 3․5 միլիոն եվրոյի դիմաց։ Նա պաշտպանության կենտրոնում զույգ կազմեց Վիլի Օրբանի հետ, և մրցաշրջանի արդյունքում Լայպցիգը տեղափոխվեց Բունդեսլիգա։
2016 թվականի օգոստոսի 28-ին՝ Հոֆենհայմի դեմ խաղում Հալստենբերգը նշեց իր դեբյուտը Բունդեսլիգայում։


== Միջազգային կարիերա ==
Հալստենբերգը Գերմանիայի ազգային հավաքականի կազմում իր դեբյուտը նշեց 2017 թվականի նոյեմբերի 10-ին՝ Անգլիայի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի հունվարի 14-ի դրությամբ


=== Միջազգային վիճակագրություն ===
2018 թվականի հունվարի 14-ի դրությամբ


== Ծանոթագրություններ ==


== Արտաքին հղումներ ==
Հալստենբերգի պաշտոնական Ինստագրամի էջը
Հալստենբերգի պաշտոնական Ֆեյսբուքի էջը
Հալստենբերգը transfermarkt-ում
Հալստենբերգը WhoScored.com կայքում
Հալստենբերգը ՈՒԵՖԱ-ի պաշտոնական կայքում
Թոմ Թամբի գաղտնի արկածները

«Թոմ Թամբի գաղտնի արկածները» (անգլ.՝ The Secret Adventures of Tom Thumb), ռեժիսոր Դեյվ Բորտուիկի անիմացիոն ֆիլմը, որ թողարկվել է 1993 թվականին։ Ֆիլմում դերասանների խաղը, որ նկարահանվել է պիկսիլյացիայի տեխնիկայով, համատեղվել է տիկնիկային անիմացիայի հետ։


== Սյուժե ==
Մի ընտանիքում ծնվել և դաստիարակվում է արտասովոր ցածր հասակ ունեցող տղա, սակայն նրանց խաղաղ կյանքն ընդհատվում է այն ժամանակ, երբ տղային վերցնում են ծնողներից և ուղարկում հետազոտական լաբորատորիա։ Թոմ Թամբը փախչում է այդտեղից և հանդիպում իր նման ցածրահասակ մարդկանց գաղութի։ Նրանցից մեկը տղային օգնում է գտնել հորը և վերադառնալ տուն, սակայն ճանապարհին նրա հայրն սպանվում է վիճաբանության ընթացքում։ Թոմ Թամբն իր ընկերոջ հետ գնում է լաբորատորիա և ոչնչացնում նրա սիրտը։


== Դերերում ==
Նիք Ապտոն – հայր
Դեբորա Քոլլար – մայր
Ֆրենկ Փեսինգհեմ
Ջոն Սքոֆիլդ
Մայք Գիֆորդ – կին բարում
Ռոբերտ Հիթ
Ջորջ Բրանդտ


== Մրցանակներ ==
1993 – Կատալոնիայի միջազգային փառատոնի «Մարիա» մրցանակ լավագույն ռեժիսուրայի համար
1994 – Fantasporto փառատոնի լավագույն ռեժիսորի և քննադատության մրցանակ (Պորտու)
1994 – Սան Ֆրանցիսկոյի միջազգային անիմացիայի մրցանակ լավագույն անիմացիայի համար
1994 – բրիտանական Evening Standard կինոմրցանակ լավագույն տեխնիկական ձեռքբերումների համար (Դեյվ Բորտուիկ և Ռիչարդ Հատչիսոն)
1995 – Mediawave կինոփառատոնի գրան պրի և հանդիսատեսի համակրանքի մրցանակ (Դյոր)


== Քննադատություն ==
Rotten Tomatoes կայքում ֆիլմը 5 գրախոսականների հիման վրա ստացել է 80 % միջին վարկանիշ։
Բրիտանական The Telegraph հրատարակությունը «Թոմ Թամբի գաղտնի արկածները» կինոնկարը ներառել է 50 ամենաթերագնահատված ֆիլմերի ցանկում։


== Ծանոթագրություններ ==


== Գրականություն ==
Kowalski, Frankie. Instinctive Decisions — Dave Borthwick, Radical Independent(անգլ.) // Animation World Magazine : журнал. — Animation World Network, 1996. — Т. 1. — № 3. — С. 16—19. Архивировано из первоисточника 17 հունվարի 2013.
Wood, Aylish Reanimating the Interface // Digital Encounters. — Routledge, 2012. — P. 14. — 200 p. — ISBN 1136790098


== Արտաքին հղումներ ==
«Թոմ Թամբի գաղտնի արկածները»(անգլ.) ֆիլմը Internet Movie Database կայքում
Վալենսա դու Պիաուիի գավառ

Վալենսա դու Պիաուիի գավառ (պորտ.՝ Microrregião de Valença do Piauí), գավառ Բրազիլիայի Պիաուի նահանգում։ Մտնում է Պիաուի նահանգի հյուսիսկենտրոնական մաս (մարզ)ի մեջ։ Բնակչությունը կազմում է 107 383 մարդ՝ 2006 թվականի տվյալներով։ Զբաղեցնում է 13 423,862 կմ² տարածք։ Բնակչության խտությունը՝ 8,0 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 170 067 318,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 612,39 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,605


== Գավառի կազմ ==
Գավառի կազմի մեջ են մտնում հետևյալ համայնքները.

Արոազիս
Բարրա դ’Ալկանտարա
Էլեսբան Բոլոզու
Ֆրանսինոպոլիս
Ինյումա
Լագոա դու Սիտիու
Նովու Օրիենտի դու Պիաուի
Սան Միգել դա Բայշա Գրանդի
Բելենսա դու Պիաուի
Վարդուհի Նազարյան

Վարդուհի Նազարյան (1984, Լենինական, Հայկական ԽՍՀ, ԽՍՀՄ), հագուստի դիզայներ։ Ապրանքանիշ-լոգոն «Հազարան բլբուլն» է։


== Կենսագրություն ==
Վարդուհի Նազարյանը ծնվել է 1984 թվականին, Լենինականում։ 1999 թվականին Վարդուհու ընտանիքը տեղափոխվել է Մոսկվա, որտեղ նա ընդունվել է Դիզայնի և տեխնոլոգիայի համալսարան։ Դասական երաժշտության կատարողների համերգների համար Վարդուհին ստեղծել է բեմական հագուստներ։ Իր առաջին Inkand Paper հավաքածուն ներկայացրել է 2006 թվականին։ 2007 թվականի դեկտեմբերին ստեղծել է համանուն Vardoui Nazarian բրենդը։
2008 թվականի փետրվարին Վարդուհի Նազարյանի հագուստները տեղ են գտել ռուսական Vogue ամսագրի էջերում։ 2009 թվականից նա դարձել է «Մաստեր քարտ» ծրագրի «Cycles & Seasons»-ի մասնակիցը` ներկայացնելով իր աշուն-ձմեռ հավաքածուն, որը ստեղծել է ոգեշնչվելով Հայաստանի ինքնատիպ ճարտարապետությամբ, մասնավորապես` Էջմիածնի տաճարով, խաչքարերի բարդ ուրվագծերով զարդարելով մոդելների հագուստները։ Վարդուհի Նազարյանի հագուստները ներկայացված են Մոսկվայի Tsvetnoy Central Market, Kuznetsky Most 20 խանութներում։ Վարդուհի Նազարյանը ոգեշնչվում է Հայաստանի միջնադարյան ճարտարապետությունից։ Նրա հավաքածուն առանձնանում է պարզությամբ և, միևնույն ժամանակ, անսովոր տարրերի բարդությունը։ Գարուն-ամառ-2018 հագուստի հավաքածուն ստեղծել է՝ ոգեշնչվելով Սերգեյ Փարաջանովի տուն-թանգարանում 1978 թվականի «Կրեպ դե ջինի» նմուշները» գործով։


== Մրցանակներ ==
«Մոխրագույն նռնակներ» հավաքածուի համար Վարդուհինն արժանացել է «Ռուսական երկնագույն» մրցույթի «Կոսմոս-Ոսկու» մրցանակին և դրամաշնորհին։


== Ծանոթագրություններ ==


== Արտաքին հղումներ ==
Vardoui Nazarian
Дизайнер недели: Вардуи Назарян
Գալաևեց

Գալաևեց (ուկրաիներեն՝ Галаєвець), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Գալաևեց գյուղում բնակվում էր 122 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյրայխենաու

Նոյրայխենաու (գերմ.՝ Neureichenau), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Գտնվում է 15 կմ արևելք Վալդկիրխենից, 20 կմ հարավ-արևելք Ֆրեյունգից, 26 կմ հեռավորության վրա Չեխիայից և 7 կմ Ավստրիայից։
Բնակչությունը կազմում է 4391 մարդ (2010 թվականի դեկտեմբերի 31-ի տվյալներով)։ Զբաղեցնում է 46,38 կմ² տարածք։ Պաշտոնական կոդը՝ 09 2 72 136:


== Վարչական բաժանում ==
Կոմունան բաժանված է 27 գյուղական համայնքների։

Ալտրայխենաու
Բերնաու
Բինդերբրուք
Բրաննտվայնխոյզեր
Դրեիսեսսելհաուս
Դուշլբերգ
Ֆիչերգան
Գանսվիս
Գերն
Գզենգետ
Խանտերֆրոյնդորֆ
Կերնբերգ
Կլաֆֆերշտրասս
Կլյագզենգետ
Լակկենխոյզեր
Լաքերու
Լենջբրուք
Լոիբլաու
Նոյռայխենաու
Պլեքենստեին
Ռիդելսբախ
Ռյորնդլբերգ
Շիմմելբախ
(գերմ.՝ Spillerhäuser)
Շտուբենբերգ


== Ծանոթագրություններ ==


== Արտաքին հղումներ ==
Официальная страница
Քարսան

Քարսան, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խուխ

Խուխ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
ՀՀ ԳԱԱ զեկույցներ

ՀՀ ԳԱԱ զեկույցներ («Հայաստանի գիտությունների ազգային ակադեմիայի Զեկույցներ), հանդեսը լույս է տեսնում տարեկան չորս անգամ, զետեղում է հետազոտությունների նոր արդյունքներ պարունակող համառոտ հոդվածներ։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Արգանդ

Արգանդ (լատ.՝ uterus, հուն․՝ ὑστέρα), կենտ խոռոչավոր մկանային իգական սեռական ներքին օրգան։ Հասուն արգանդի երկարությունը 6-7,5 սմ է։ Գտնվում է փոքր կոնքի խոռոչում միզապարկից հետ, ուղիղ աղիքից առաջ։ Հղիության ժամանակ արգանդում զարգանում է պտուղը։


== Կառուցվածք ==
Արգանդ տանձաձև է, վերին հատվածը հատակն է, մարմնի խոռոչի կտրվածքը եռանկյունաձև է, որի վերին անկյուններում բացվում են արգանդափողերը, ներքևում՝ արգանդի վզիկի խողովակի ներքին բացվածքը։ արգանդի պատը կազմված է 3 շերտից՝ լորձաթաղանթ՝ ներարգանդենի (էնդոմետրիում), մկանային՝ արգանդամկան (միոմետրիում) և շճային՝ արգանդամիզ (պերիմետրիում)։


=== Հղիություն ===
Հղիության ժամանակ արգանդի մեծությունը և ձևը փոփոխվում են մկանաթելիկների քանակի և մեծության փոփոխման շնորհիվ։ Ծննդաբերությունից հետո արգանդ աստիճանաբար փոքրանում է՝ համարյա հասնելով նախկին չափերին։ Տարեցների, հատկապես դաշտանադադարից հետո, արգանդի չափերը փոքրանում են։ Արգանդի լորձաթաղանթը փոփոխվում է դաշտանային փուլին համապատասխան և անցնում է իրար հաջորդող 3 փուլ։ Փուլային փոփոխությունների ռիթմն արգանդում կարգավորվում է կենտրոնական նյարդային համակարգի, ձվարանների և հիպոֆիզի առաջային բլթի արտադրած հորմոնների փոխգործողությամբ։


=== Ամրացում ===
Կոնքում արգանդ ամրացած է որովայնամզի, կապանների, փակեղների և կոնքի հատակի մկանների օգնությամբ։ Որովայնամիզը, արգանդի առաջային և հետին մակերևույթները ծածկելով, աջ և ձախ եզրերից ձգվում է մինչև կոնքի կողմնային պատը և կազմում արգանդի լայն կապանը, որի 2 թերթիկների միջև գտնվում են արգանդի կլոր կապանները, արյունատար անոթները և արգանդափողերը։


=== Արգանդի վզիկ ===
Արգանդի վզիկը բաժանվում է հետևյալ հատվածների, հեշտոցային, որը դուրս է ցցված հեշտոցի լուսանցքում և հայելու օգնությամբ մատչելի է գինեկոլոգի զննման համար, և վերհեշտոցային՝ որն անմատչելի է։
Վզիկի խողովակը հովհարաձև է, ներքին մակերևույթը ծածկված է բազմաթիվ ծալքեր ունեցող լորձաթաղանթով։ Վզիկի լորձաթաղանթն արտազատում է հիմնային ռեակցիայով լորձային արտազատուկ, որն օժտված է բակտերիասպան հատկություններով և կանխում է վարակի թափանցումը հեշտոցից արգանդ։ Արտազատուկի հիմնային ռեակցիան որոշակի նշանակություն ունի բեղմնավորման ժամանակ, քանի որ ակտիվացնում է սերմնաբջիջների շարժումները։ Արգանդի վզիկի կողքերին և հեշտոցի վերին հատվածում տեղադրված են ճարպաբջջանքի կուտակումներ՝ հարարգանդային բջջանք (պարամետրիում)։


== Դիրք ==
Բնականոն պայմաններում արգանդ գտնվում է կոնքի կենտրոնում։ Միզապարկը դատարկվելիս արգանդի հատակը և մարմինը թեքված են առաջ, առաջային մակերևույթը նայում է առաջ և ներքև, այդ դեպքում արգանդի մարմինը վզիկի հետ գոյացնում է դեպի առաջ բացված անկյուն՝ առաջծալում։ Արգանդի դիրքը կոնքում փոխվում է հղիության ժամանակ, միզապարկը և ուղիղ աղիքը լցվելիս, ինչպես նաև ֆիզիոլոգիական այլ պայմաններում։


== Ծանոթագրություններ ==
Լեգիրում

Լեգիրում, (գերմ. Legieren – միահալել, < լատ. ligo – կապում եմ, միացնում եմ), մետաղական համաձուլվածքների մեջ լեգիրող տարրեր մտցնելը՝ նրանց որոշակի ֆիզիկական, քիմիական կամ մեխանիկական հատկություններով օժտելու նպատակով։ Լեգիրման միջոցով ստանում են զանազան հատկություններով մետաղական համաձուլվածքներ, որոնք զգալիորեն տարբերվում են մաքուր մետաղների հատկություններից։ Առաջացող ֆազերի բյուրեղային կառուցվածքը և որոշ հատկություններ (էլեկտրական, մագնիսական, ջերմային) կախված են տարբեր տարրերի ատոմների փոխազդեցության բնույթից։ Լեգիրումը բերում է ֆազերի հավասարակշռության պայմանների խախտմանը, որոնք արտահայտվում են վիճակի դիագրամներով։ Լեգիրող տարրերը հիմնական տարրի (լուծիչի) զուգակցմամբ, կախված դրանց ատոմական տրամագծերի և էլեկտրաքիմիական հատկությունների փոխհարաբերությունից, կազմում են նոր ֆազեր՝ պինդ լուծույթներ, միջանկյալ ֆազեր, քիմիական միացություններ։ Լեգիրող տարրերի ներկայությամբ փոխվում են մեկ մոդիֆիկացիայից մյուսին անցնելու ջերմաստիճանները։ Լեգիրման հետևանքով համաձուլվածքների հատկությունների փոփոխությունը պայմանավորված է նաև կառուցվածքային բաղադրիչների ձևի, չափերի բաշխման, ինչպես նաև հատիկների սահմանների կազմի և վիճակի փոփոխությամբ։ Լեգիրումը կարող է արգելակել ապաբյուրեղացման պրոցեսները։ Որպես կանոն լեգիրում կատարվում է լեգիրող տարրերը լեգիրվող մետաղի հետ միահալելով (սովորաբար հեղուկ վիճակում)։ «Լեգիրում.» տերմինով են անվանում նաև պինդ մարմնի մեջ կողմնակի ատոմներ մտցնելը՝ նրա մակերևույթը իոններով ռմբակոծելով։ 


== Տես նաև ==
Համաձուլվածքներ


== Ծանոթագրություններ ==
Ո՞վ սպանեց հայերին

«Ո՞վ սպանեց հայերին» (անգլ.՝ Who Killed the Armenians?), Հայոց ցեղասպանության մասին պատմող առաջին արաբերեն փաստավավերագրական ֆիլմը։ Ֆիլմի անդրանիկ ցուցադրությունը տեղի է ունեցել Կահիրեի Միսր էլ-Գեդիդայի գրադարանում։ 2016 թվականին ֆիլմը ցուցադրվել է Նյու Յորքում, Երևանում՝ Ոսկե ծիրան կինոփառատոնի շրջանակներում «Արտամրցութային ծրագրերում»։
Ֆիլմի հեղինակների նպատակն է արաբախոս հանդիսատեսին Հայոց ցեղասպանության պատմությունը լիարժեք ներկայացնելը։


== Սյուժե ==
Ֆիլմում ներկայացված են Մեծ եղեռնի վերաբերյալ լուսանկարներ, արխիվային նյութեր, տեսաժապավեններ, ականատեսների և վերապրածների վկայություններ։


== Ֆիլմի մասին ==
Ֆիլմի նկարահանումները կատարվել են Հայաստանում, Եգիպտոսում և Լիբանանում և տևել են 10 ամիս։
Ֆիլմը նկարահանվել է Հայոց ցեղասպանության 100-րդ տարելիցի Եգիպտոսի տարածաշրջանային հանձնաժողովի, Կահիրեի Հայոց առաջնորդարանի և Եգիպտոսում ՀՀ դեսպանության աջակցությամբ։


== Մրցանակներ ==
Ֆիլմի ռեժիսորներ Մոհամեդ Հանաֆի Նասրին և Մարիամ Զաքին 2016 թվականին արժանացել են ՀՀ նախագահի 2015 թվականի մրցանակին
«Լավագույն խաղարկային-վավերագրական ֆիլմ» մրցանակ, «Socially Relevant Films» միջազգային կինոփառատոն, ԱՄՆ, 2016
«Հանդիսատեսի համակրանք» մրցանակ, «Socially Relevant Films» միջազգային կինոփառատոն, ԱՄՆ, 2016


== Ծանոթագրություններ ==


== Արտաքին հղումներ ==
"Who Killed the Armenians?": Egyptian Filmmakers Tackle the Genocide
Ո՞վ սպանեց հայերին». արաբերեն վավերագրական ֆիլմ՝ Հայոց ցեղասպանության մասին
Հարցազրույց Մարիամ Զաքիի հետ(չաշխատող հղում)
Պարանոցի և գլխի պաշտպանության համակարգ

Պարանոցի և գլխի պաշտպանության համակարգ (անգլ.՝ Head And Neck Support device, HANS), հատուկ տեխնիկական սարք է, որն օգտագործվում է ավտոարշավների ժամանակ, ինչը զգալիորեն նվազեցնում է վթարների և պատահարների ժամանակ պարանոցի ծանրաբեռնվածությունը և վնասը։ Ուժեղ արգելակման ժամանակ, հարվածի պահին պարանոցը սարքի շնորհիվ զգալիորեն ավելի քիչ է ծանրաբեռնվում, քան առանց սարքի և ավտոարշավորդը լուրջ վնասվածք չի ստանում (մինչ սարքի օգտագործելը մրցարշավորդները հարվածի պահին գլխի արագ առաջ թեքվելու պատճառով կարող էին գանգի կոտրվածքի ծանր վնասվածքներ ստանալ, կամ ամբողջական կանգառից հետո մեծ արագությամբ հետ վերադառնար)։

Սարքը մշակվել է 1987 թվականին Միչիգանի պետական  համալսարանի (ԱՄՆ) կիրառական կենսամեխանիկայի պրոֆեսոր Ռոբերտ Հաբարդի (1944-2019) կողմից։
Սարքն օգտագործվում է NASCAR և Ֆորմուլա 1 մրցաշարերում 2003 թվականից ի վեր, իսկ 2008 թվականից՝ FIA վերահսկողության տակ գտնվող բոլոր մշցարշավներում պետք է օգտագործեին գլխի և պարանոցի պաշտպանության միջոցներ։
Գլխի կողային պաշտպանական  համակարգը, Halo սարքը, սաղավարտի և անվտանգության պաշտպանիչ շերտի հետ մեկ տեղ կազմում է HANS գլխի պաշտպանության ամբողջական համակարգը։


== Ծանոթագրություններ ==


== Արտաքին հղումներ ==
Պաշտոնական կայք
նկարագրությունը Formula1.com կայքում Archived 2015-06-06 at the Wayback Machine.
https://web.archive.org/web/20080618002907/http://www.f1-live.ru/F1/X_EncyclopediaF1/techF1/HANS.htm
Հոնկակու

Հոնկակու (ճապ.՝ 本格, honkaku, իսկական, հավաստի, ստույգ, ավանդական), ճապոնական գրականության ժանր, դասական ոճով գրված դետեկտիվ, որը ստեղծվել է Արևմուտքում՝ 19-րդ դարի 2-րդ կեսին և 20-րդ դարի սկզբին։
Այս տերմինի հեղինակը Սաբուրո Կոգան է, չնայած նա Ճապոնիայում առաջին գրողը չէ, որ սկսել է կիրառել այս ժանրը։ Սաբուրո Կոգան Էդոգավա Ռամպոյի հասակակիցը և գործընկերն է, ով համարվում է ճապոնական դետեկտիվ գրականության նախահայրը։ 1925 թվականին Սաբուրոն առաջարկեց «հոնկակու» անվանել այն դետեկտիվ պատմությունները, որտեղ հեղինակը հիմականում կենտրոնանում է տրամաբանական հանգույցի վրա՝ ներկայացնելով հանցագործությունը և  հանցագործության բացահայտումը, իսկ մնացած ամեն ինչին շատ ավելի քիչ ուշադրություն է հատկացնում։
Նմանատիպ պատմությունների օրինակներ են դետեկտիվ ժանրի հիմնադիր Էդգար Ա․ Պոյի, Ա. Կոնան Դոյլի աշխատանքները, ինչպես նաև 1930-ականների՝ «դետեկտիվի ոսկե դարի» հեղինակների՝ Ագաթա Քրիստիի, էլլերի Քուինի ստեղծագործությունները։ Չնայած այս տերմինի լայն տարածմանը՝ քննարկումներ կան այն մասին, թե որքանով է այն ճշգրիտ և արդյոք փոխանցում է անհրաժեշտ բոլոր նրբերանգները։


== Պատմություն ==
Էդոգավա Ռամպոն համարվում է ոչ միայն ճապոնական դետեկտիվի հիմնադիրը, այլ նաև հոնկակու ժանրի ստեղծողը։ Էդոգավայից և Սաբուրոյից բացի հոնկակու ժանրի ձևավորման վրա մեծ ազդեցություն են ունեցել նաև Սեյսի Յոկոմիձոն, Ակիմիցու Տակաձին և այլ գրողներ։
Հոնկակու-դետեկտիվ ժանրը, որը մինչև 1950-ական թվականները  Ճապոնիայում լայն տարածում ուներ, սկսում է իր տեղը զիջել հասարակական-քաղաքական և սոցիալ-հոգեբանական ուղվածություն ունեցող բելետրիստիկային՝ սյակաի հային (ճապ.՝ 社会派 shakai ha, սոցիալական դպրոց), որի դրոշակակիրը Սեյտյո Մացումոտոն էր։ Հոնկակուի նկատմամբ հետաքրքրությունը վերստին աճում է 1970-ական թվականներին, երբ Սեյսի Յոկոմիձոն  (մահացել է 1981 թվականին) դարձյալ ժողովրդականություն է սկսում վայելել։
1981 թվականին մեծ հաջողություն ունեցավ Սոձի Սիմադայի «Զոդիակի սպանությունները Տոկիոյում» վեպը, որը, նորովի ներկայացնելով այս ժանրը, հիմք հանդիսացավ դրա նոր տարբերակի՝ սին հոնկակուի (ճապ.՝ 新 本 格 shin honkaku, նոր հոնկակու) ձևավորման համար։ Սոձի Սիմադան դեմ էր հոգեբանական և հասարակական-քաղաքական թեմաների ծավալմանը, ինչի հետևանքով երկրորդական տեղ էին գրավում դետեկտիվ թեմաները։
«Զոդիակի սպանությունները Տոկիոյում» վեպում ընթերցողը, իմանալով  ճիշտ նույնքան, որքան հանցագործություն հետաքննող հերոսը, կարող է ինքնուրույն փորձել բացահայտել հանցագործությունը։
2000 թվականին ստեղծվել է Ճապոնիայի հոնկակուի հեղինակների ակումբը, որի առաջին նախագահը եղել է Արիսու Արիսուգավան (2000-2005 թվականներին)։ Իսկ 2013 թվականից ակումբը գլխավորում է Ռինտարո Նորիձուկին։ Ակումբը ամեն տարի թողարկում է անթոլոգիաներ և հանձնում է ժանրային մրցանակներ։


== Տես նաև ==
Դետեկտիվ գրականություն
Ճապոնական գրականություն
Սոձի Սիմադա
Սեյտյո Մացումոտո


== Ծանոթագրություններ ==
Բլանշ Մարքեզի

Բլանշ Մարքեզի (ապրիլի 4, 1863(1863-04-04), Փարիզ - դեկտեմբերի 15, 1940(1940-12-15), Լոնդոն, Միացյալ Թագավորություն), ֆրանսիացի մեցցո-սոպրանո և վոկալի ուսուցչուհի, որը հայտնի է Ռիխարդ Վագների ստեղծագործությունների իր մեկնաբանություններով։ 
Գերմանացի հանրահայտ վոկալի ուսուցչուհի Մաթիլդա Մարքեզիի դուստրը։


== Վաղ կյանք և կարիերա ==
Ծնվել է Փարիզում 1863 թվականի փետրվարին։ Կրթություն ստանալու համար հաճախել է գիշերօթիկ դպրոցներ Գերմանիայի Մայնի Ֆրանկֆուրտ քաղաքում, ապա նաև Փարիզում։ Թեև սկզբում կրթություն էր ստանում ջութակահար դառնալու համար, 1881 թվականին որոշել է զբաղվել երգեցողությամբ ու առաջին անգամ համերգով հանդես եկել 1896 թվականին Լոնդոնի Queen's Hall համերգային դահլիճում։ Օպերային քննադատներին դուր չի եկել նրա տեխնիկական վարպետությունը, բայց գնահատել են մեկնաբանական ունակությունը։ Վոկալի ուսուցչուհի աշխատելու ընթացքում դասվանդել է այնպիսի երգչուհիների, ինչպիսիք են՝ բրիտանացի կոնտրալտոներ Մյուրիել Բրանսկիլը և Աստրա Դեսմոնդը։ 1890-ական թվականներին Անգլիայում առաջին անգամ ներկայացրել է Սեսիլ Շամինադի ստեղծագործություններից։ Մարտին Շոուի «Heffle Cuckoo Fair» երգը նվիրված է նրան։ Հրաժեշտի համերգով հանդես է եկել 1938 թվականին՝ մահից երկու տարի առաջ։


== Անձնական կյանք ==
Մարքեզին ունեցել է երկու քույր՝ Թերեզան ու Ստելլան, իսկ ծնողները Մաթիլդա Մարքեզին ու Սալվատորե դե Կաստրոնեն էին  (Պալերմոյի մարքիզը, այստեղից էլ՝ Մարքեզի բեմական անվանումը)․ հայրը նաև օպերային երգիչ և վոկալի ուսուցիչ էր, որը 1848 թվականի իտալական հեղափոխության կարկառուն դեմքերից էր։ Նախ ամուսնացել է Վիեննայում, բարոն Ալեքսանդր վոն Պոդրագիի հետ, որից ունեցել է երեք որդի՝ Լեոպոլդ, Ֆրից և Էռնստ։ Նացիստներն ու Ավստրիայի Դեմոկրատական կուսակցությունը Լեոպոլդին պետության թշնամի են հայտարարել և ունեզրկել։ Ֆրիցին Ավստրիայում 1948 թվականին սպանել են ավստրիացի նացիստները, իսկ Էռնստին վտարել են գերմանական Դախաու քաղաքը, որտեղից նա փախել է Ամերիկայի Միացյալ Նահանգներ։ Լոնդոնցի բարոն Անդրե Անզոն-Կակամիսին նրա երկրորդ ամուսինն էր, որի հետ ամուսնացել է 1894 թվականին և ունեցել մեկ որդի՝ բարոն Ջերոմ Անզոն-Կակամիսիին։ Վերջինս որպես ընդդիմադիր ու ֆրանսիական հետախուզության աշխատակից սպանվել է 1945 թվականի փետրվարին Ավստրիայի Մաուտհաուզեն համակենտրոնացման ճամբարում նացիոնալ-սոցիալիստների կողմից։


== Ծանոթագրություններ ==


== Աղբյուրներ ==
Singer's pilgrimage By Blanche Marchesi
Bach Cantatas
Ռիա շրջան (Թենեսի)

Ռիա շրջան (անգլ.՝ Rhea County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 818 կմ² է, բնակչությունը՝ 28.400 մարդ (2000 թ. տվյալներով)։ Շրջկենտրոնն է Դեյտոն բնակավայրը։ Կազմավորվել է 1807 թ.։
Future Lover

«Future Lover», հայ երգչուհի Բրյունետի երգը, որը թողարկվել է 2023 թվականի մարտի 15-ին։ Երգը նախատեսված է Եվրատեսիլ 2023 երգի մրցույթում Հայաստանը ներկայացնելու համար, այն բանից հետո, երբ Հայաստանի հանրային հեռուստաընկերությունը, որը հանդիսանում է երկրում մրցույթի պաշտոնական ներկայացուցիչը՝ որոշում է կայացրել մասնակցության համար ներկայացնել Բրյունետին։


== Եվրատեսիլ երգի մրցույթ ==


=== Ներքին ընտրություն ===
«Եվրատեսիլ 2023» երգի մրցույթում Հայաստանի ներկայացրած երգը ընտրվել է Հայաստանի հանրային հեռուստաընկերության կողմից:: 2023 թվականի հունվարի 25-ին հայկական ԶԼՄ-ները հայտնել են, որ երգչուհի Բրունետը ընտրվել է Հայաստանը R&B ոճի երգով ներկայացնելու համար, սակայն Հայաստանի հանրային հեռուստաընկերությունը չի մեկնաբանել դա։ 2023 թվականի փետրվարի 1-ին Հայաստանի հանրային հեռուստաընկերությունը պաշտոնապես հաստատել է, որ Բրյունետը ներկայացնելու է Հայաստանը Եվրատեսիլ 2023 երգի մրցույթում։ Երգչուհին ասել է, որ «Ուրախ եմ ձեզ հետ կիսվել այս նորությամբ։ Ես պարզապես երաժշտություն եմ ստեղծում, որով այս անգամ կիսվելու եմ եվրոպական լսարանի հետ»։ «Future Lover» երգը Եվրատեսիլի Youtube-ի հեռուստաալիքում թողարկվել է 2023 թվականի մարտի 15-ին։ Հիմնական հոսքային հարթակներում թողարկումը կայացել է հինգ օր անց։


=== Եվրատեսիլում ===
Եվրատեսիլի կանոնների համաձայն՝ բոլոր այն երկրները, բացառությամբ ընդունող երկրի և «Մեծ հնգյակի» (Ֆրանսիա, Գերմանիա, Իտալիա, Իսպանիա և Միացյալ Թագավորություն) պետք է որակավորվեն երկու կիսաեզրափակիչներից մեկում՝ եզրափակչում մրցելու համար. լավագույն 10 երկրները յուրաքանչյուր կիսաեզրափակիչից անցնում են եզրափակիչ։ Եվրոպական հեռարձակողների միությունը (EBU) մրցակից երկրները բաժանել է վեց տարբեր խմբերի՝ հիմնվելով նախորդ մրցույթների քվեարկության մոդելի վրա, իսկ քվեարկության բարենպաստ պատմություն ունեցող երկրները գտնվում են նույն խմբում։ 2023 թվականի հունվարի 31-ին տեղի է ունեցել բաշխման վիճակահանությունը, որով յուրաքանչյուր երկիր հայտնվել է երկու կիսաեզրափակիչներից մեկում և որոշվել է, թե շոուի որ հատվածում են նրանք հանդես գալու։ Հայաստանը ներառվել է երկրորդ կիսաեզրափակչում, որի անցկացման ամսաթիվը նշանակված է 2023 թվականի մայիսի 11-ին և ելույթը կայանալու է առաջին մասում։


== Ծանոթագրություններ ==
Արթուր Դոուվ

Արթուր Դոուվ (անգլ.՝ Arthur Garfield Dove օգոստոսի 2, 1880(1880-08-02)[…], Կանանդաիգուա, Նյու Յորք նահանգ, Նյու Յորք, ԱՄՆ - նոյեմբերի 23, 1946(1946-11-23)[…], Հանթինգտոն, Սաֆոլկ շրջան, Նյու Յորք, ԱՄՆ), ամերիկացի նկարիչ, ամերիկյան առաջին աբստրակցիոնիստներից մեկը։


== Կենսագրություն ==
Ծնվել է ունևոր ընտանիքում, ծնողները եղել են տեղաբնիկներ Անգլիայից։ Նկարչի հայրը զբաղվել է քաղաքականությամբ և եղել է հաջողված ձեռնարկատեր, 
շինարարական նյութերի արտադրության գործարանների սեփանակատեր։ Պատանին հետաքրքրվելիս է եղել գեղանկարչությամբ և երաժշտությամբ։ Դոուվը իր առաջին նկարչության դասը վերցրել է իր սիրողական նկարիչ հարևանից, ով Դոուվին սովորեցրել է բնանկարային գեղանկարչություն։ Հետագայում ավարտել է Կոռնելի համալսարանը, որտեղ արդեն հայտնի է եղել որպես տաղանդավոր նկարազարդիչ։ 1907 թվականին իր կնոջ հետ միասին մեկնել է Փարիզ, որտեղ հաճախել է մի խումբ, որի անդամները եղել են ամերիկացի ավանգարդիզմմի ներկայացուցիչներ, ովքեր գտնվում էին Անրի Մատիսի ստեղծագործությունների և ֆրանսիական Ֆովիզմի ազդեցության տակ։ 1908 և 1909 թվականներին Դոուվը ցուցադրել է իր կտավները Փարիզի Աշնանային սալոնում։ Վերադառնալով Նյու Յորք` նա վերջնական որոշում է կայացնում դառնալ պրոֆեսիոնալ նկարիչ։ Նկարազարդողի և գովազդ պատրաստողի հեռանկարից դժգոհելով` նա հեռանում է Նյու Յորքից դեպի գյուղական տեղանք, որպեսզի իր ընտրված ոճով ավելի մոտիկից նվիրվի բնությանը։
1909 թվականին Դոուվը ծանոթանում և ընկերական հարաբերություններ է ստեղծում պատկերասրահի աշխատակից Ալբերտ Ստիգլիցի հետ, ով նկարչին առաջարկում է իր 291 համարի ժամանակակից արվեստի պատկերասրահը։ Այնտեղ նա 1910 թվականին ցուցադրում է իր կտավները Երիտասարդ ամերիկացի նկարիչների (անգլ.՝ Young American Painters) շնորհանդեսի ժամանակ։ Սկսած 1911-1912 թվականներից` նա ստեղծում է իր առաջին` Վասիլի Կանդինսկիի աշխատանքներին նման վերացական բնանկարները։ 1912 թվականին կայանում է Դոուվի հեղինակային ցուցահանդեսը Ստիգլիցի պատկերասրահում։ Վերջինիս ազդեցությամբ, ով ծանոթ է եղել Կանդինսկի ստեղծագործությանը, Դոուվը սկսում է փորձարկումներ կատարել աբստրակցիոնիզմի ոլորտում` ձերբազատվելով XIX դարի արվեստի ավանդական մատերիալիզմից XX դարի սկզբին։ 1912 թվականին իր ցուցադրությունում նա ցույց է տալիս իր պաստելային նկարների շարքը` Տասը կտակարաններ (անգլ.՝ Ten Commandments) անունով ` առաջինը դառնալով ամերիկյան նկարչության մեջ իր աբստրակտ աշխատանքներով։ Հետագայում նկարիչը դառնում է ամենահայտնի և հաջողված ամերիկացի նկարիչներից մեկը։
1912-1946 թվականներին պարբերաբար ցուցադրություններ է կազմակերպել 291 համարի ժամանակակից արվեստի պատկերասրահում։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
D. Newman: Arthur Dove and Duncan Phillips, Artist and Patron. George Braziller Inc., 1981, ISBN 0-8076-1019-4.
Debra Bricker Balken Arthur Dove: A Retrospective. MIT Press, 1997 ISBN 0-262-02433-0.
Melanie Kirschner: Arthur Dove: Watercolors and Pastels. George Braziller Inc., 1999, ISBN 0-8076-1447-5.
Debra Bricker Balken Arthur Dove: A Catalogue Raisonne of Paintings and Things. Yale University Press, 2021, ISBN 0-3002-5165-3.


== Արտաքին հղումներ ==
Работы в музеях мира
Նորաշեն (այլ կիրառումներ)

Նորաշեն կարող է վերաբերել՝


== Արևմտյան Հայաստան ==
Նորաշեն, գյուղ Արևմտյան Հայաստանում, Էրզրումի վիլայեթի Էրզրումի գավառում
Նորաշեն, գյուղ Արևելյան Հայաստանում, Կարսի մարզի Կարսի գավառում
Նորաշեն, գյուղ Արևմտյան Հայաստանում, Էրզրումի վիլայեթի Բայազետի գավառում
Նորաշեն, գյուղ Արևմտյան Հայաստանում, Բիթլիսի վիլայեթի Սղերդի գավառում


== Հայաստան ==
Նորաշեն, գյուղ Հայաստանի Արագածոտնի մարզի Ապարանի տարածաշրջանում
Նորաշեն, գյուղ Հայաստանի Արագածոտնի մարզի Արագածի տարածաշրջանում
Նորաշեն, գյուղ Հայաստանի Արարատի մարզում
Նորաշեն, գյուղ Հայաստանի Վայոց ձորի մարզում
Նորաշեն, գյուղ Հայաստանի Գեղարքունիքի մարզում
Նորաշեն, գյուղ Հայաստանի Տավուշի մարզում
Նորաշեն, թաղամաս Երևանի Աջափնյակ վարչական շրջանումՆորաշեն, գետ Հայաստանի Հանրապետության Լոռու մարզում, Տաշիր գետի ձախ օժանդակը
Նորաշեն, գետ Հայաստանի Հանրապետության Լոռու մարզում, Շնագայլ գետի աջ օժանդակը


== Արցախ ==
Նորաշեն, գյուղ Արցախի Հադրութի շրջանում։


== Ադրբեջան ==
Նորաշեն, քաղաք Նախիջևանի ԻՀ-ում (այժմ կոչվում է Շարուր)
Նորաշեն, գյուղ Ջուղայի շրջանում (պատմական Երնջակ գավառում)
Նորաշեն, Գանձակ քաղաքի թաղամաս։
Նորաշեն, լեռ


== Վրաստան ==
Նորաշեն, հայկական եկեղեցի Թբիլիսիում


== Այլ ==
Նորաշեն, սեղանի կարմիր տեսակավոր գինի։ Արտադրող՝ Վերին Արտաշատի գինու գործարան


== Տես նաև ==
Նորաշենիկ (այլ կիրառումներ)
Նորշեն (այլ կիրառումներ)
Թազաքենդ (այլ կիրառումներ)
Գորոդկովկա (այլ կիրառումներ)

Գորոդկովկա, կարող է վերաբերել՝

Գորոդկովկա - գյուղ, Ուկրաինայի Ժիտոմիրի մարզի Անդրուշևկայի շրջանում
Գորոդկովկա - գյուղ, Ուկրաինայի Վիննիցայի մարզի Կռիժոպոլի շրջանում
Teledeporte

Teledeporte, Իսպանական մարզական հեռուստաալիք «Televisión Española» պետական հեռուստաընկերության կազմում։ Եթեր է հեռարձակվում 1994 թվականի փետրվարի 14-ից։ Հասանելի է Իսպանիայի ողջ տարածքում անալոգային և կաբելային տիրույթներում։ Մարզական հեռուստաալիքների դիտումների ցուցանիշներով զբաղեցնում է երկրորդ տեղը Իսպանիայում, զիջելով միայն Eurosport հեռուստաալիքի իսպաներեն տարբերակին։


== Արտաքին հղումներ ==
Պաշտոնական կայք (իսպ.)
Հեռուստածրագիր (իսպ.)
Հեռուստաալիքը LyngSat Address կայքում Archived 2009-06-21 at the Wayback Machine. (անգլ.)
Վիզենաուե

Վիզենաուե (գերմ.՝ Wiesenaue), քաղաք Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Բնակչությունը 777 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 46,74 կմ² տարածք։ Պաշտոնական կոդ՝ 12 0 63 142։
Քաղաքը ստորաբաժանվում է 4 քաղաքային շրջանի։


== Ծանոթագրություններ ==
W (հեռուստասերիալ)

W ― Երկու աշխարհ (հանգըլ՝ 더블유, ԿՆՌ՝ Deobeuryu), 2016 թվականի հարավկորեական դորամա (հեռուստասերիալ)։ Գլխավոր դերերը մարմնավորել են Լի Ջոնգ Սոկը և Հան Հյո Ջուն։ Հեռարձակվել է չորեքշաբթի և հինգշաբթի օրերին, ժամը 22:00-ին (KST), MBC հեռուստաալիքի եթերում։ Այս դրաման Հան Հյո Ջուի առաջին հեռուստասերիալն է՝ 6 տարվա ընդմիջումից հետո։


== Սյուժե ==
Ֆանտաստիկ պատմություն Յոն Ջու անունով կին վիրաբույժի և գործարար-արկածախնդիր Կան Չոլի մասին։ Կանը Հարավային Կորեայում լույս տեսնող ամենահայտնի և սիրված կոմիքսի գլխավոր հերոսն է, իսկ կոմիքսի հեղինակը Յոն Ջուի հայրն է։
Չնայած այն հանգամանքին, որ նրանք ապրում են մեր ժամանակի Սեուլում, նրանք գտնվում են տարբեր աշխարհներում։ Իրադարձությունները միահյուսված են իրականության և պատրանքի միջև։ Եվ ինչ-որ մի պահ հերոսների ճակատագրերը հատվում են։


== Դերերում ==


=== Հիմնական ===
Լի Ջոնգ Սոկ ― Կանգ Չոլ
Հան Հյո Ջու ― Օ Յոն Ջու
Փակ Մին Հա ― երիտասարդ Յոն Ջու


=== Կանգ Չոլի շրջապատի մարդիկ ===
Ջոնգ Յու Ջին ― Յուն Սո Հի
Լի Թե Հվան ― Սո Դո Յուն
Փակ Վոն Սանգ ― Հան Չոլ Հո
Չա Կվանգ Սու ― Սոն Հյոն Սոկ


=== Օ Յուն Ջուի շրջապատի մարդիկ ===
Կիմ Ըի Սոնգ ― Օ Սոնգ Մու
Լի Սի Օն ― Փակ Սու Բոնգ
Նամ Գի Է ― Գիլ Սու Սոն
Հո Ջոնգ Դո ― Փակ Մին Սու
Կանգ Կի Յունգ ― Կանգ Սոկ Բոմ
Լի Սե Ռանգ ― Գիլ Սու Յոնգ


== Վարկանիշ ==
Նշում․ Կապույտ՝ Ամենացածր դիտողականությամբ դրվագ, Կարմիր՝ Ամենաբարձր դիտողականությամբ դրվագ։


== Միջազգային հեռարձակում ==
 Սինգապուր՝ Oh!K (2016)։


== Սաունդթրեկ ==


=== OST Part 1 ===


=== OST Part 2 ===


=== OST Part 3 ===


=== OST Part 4 ===


=== OST Part 5 ===


=== Charted songs ===


== Ծանոթագրություններ ==


== Արտաքին հղումներ ==
W Ինստագրամում
Տորեցկոե (այլ կիրառումներ)

Տորեցկոե, կարող է վերաբերել՝

Տորեցկոե - գյուղ, Ուկրաինայի Դոնեցկի մարզի Դոբրոպոլսկի շրջանում
Տորեցկոե - գյուղ, Ուկրաինայի Դոնեցկի մարզի Կոնստանտինովսկիում
Ուչ-Դերե (Լազարևսկի շրջան)

Անվան այլ կիրառումների համար տե՛ս՝ Ուչ-դերե (այլ կիրառումներ)Ուչ-Դերե (ռուսերեն՝ Уч-Дере), գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 51 կմ հարավ-արևելք, իսկ Սոչիի կենտրոնից 14 կմ հյուսիս-արևմուտք, Ուչ-Դերե (նախկինում` Նիջի) գետի ձախ ափին։ Ներկայումս Ուչ-Դերեն բաժանված է երեք վարչական կազմավորումների` Նիժնեե Ուչ-Դերե, Կուլտուրնոյե Ուչ-Դերե և Վերխնեե Ուչ-Դերե։


== Պատմական ակնարկ ==
1880-ական թվականների սկզբին, Նիջի և Բիտխա գետերի միջև, մեծ իշխաններ Կոնստանտին Կոնստանտինովիչ և Դմիտրի Կոնստանտինովիչ Ռոմանովները, ձեռք էին բերել կալվածք։ Նշված կալվածքի կառավարիչն էր ռուս միջատաբան Ալեքսանդր Ստարկը, ով 1885 թվականին, կալվածքը վարձակալությամբ տրամադրել էր Օսմանյան կայսրությունից գաղթած 48 հայկական ընտանիքների։ Այդ հայկական գյուղը կոչվեց Ուչ-Դերե, որը թուրքերենից թարգմանաբար նշանակում էր «Երեք գետակ»։ Հայերը եկել էին Օսմանյան կայսրությունում գտնվող Ուչ-Փինար («Երեք աղբյուր») գյուղից։ 1896 թվականին Ուչ-Դերե գյուղում արդեն ապրում էր 100 հայկական ընտանիք։
1900 թվականին, Պետական գույքերի և հողագործության նախարար Ալեքսեյ Երմոլովի կողմից, կալվածքը անհատույց տրամադրվեց կայսրուհի Մարիա Ֆեոդորովնայի գերատեսչությանը, քանի որ ռուս բժիշկների և կլիմայագետների կողմից Ուչ-Դերե գյուղը ճանաչվել էր բուժավայր։ Իր հերթին, Մարիա Ֆեոդորովնան այն նվիրեց որբ աղջիկներին։ Կալվածքում կառուցվեց առողջարանային կայան, որը կոչվեց Ռոմանովսկայա։ 1951 թվականին այդ առողջարանն ի պատիվ բժիշկ, ակադեմիկոս Նիկոլայ Սեմաշկոյի, ստացավ նրա անունը։
Որպես բնակավայր, Ուչ-Դերեի հիմնադրման թվական է համարվում 1915 թվականը։ 1901-1902 թվականներին, հայտնի պետական գործիչների, բժիշկների և գիտնականների համար, այնտեղ սկսեցին ամառանոցներ կառուցել։
Գյուղը ներկայումս նույնպես բուժավայր է և զբոսաշրջության կենտրոն։ Հայտնի տեսարժան վայրերից է դենդրարիումը, որտեղ կարելի է տեսնել հազվագյուտ ծառատեսակներ։


== Ծանոթագրություններ ==
Մոնտերոնի դ’Արբիա

Մոնտերոնի դ’Արբիա (իտալերեն՝ Monteroni d'Arbia), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 7161 մարդ (2008 թվականի տվյալներով)։ Խտությունը՝ 68 մարդ/կմ²։ Տարածքը՝ 105 կմ²։ Էլեկտրոնային փոստ՝ 53014։ Հեռախոսային կոդ՝ 0577։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0577 251203
Գլխավոր կայք։ http://www.comune.monteronidarbia.si.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Montagnard Foundation

Montagnard Foundation Incorpotated (MFI; վիետ․՝ Tổ chức Quỹ người Thượng), հիշատակվում է նաև Degar Foundation), քրիստոնեական իրավապաշտպան կազմակերպություն, որը հիմնվել է Միացյալ Նահանգներում։ Զբաղվում է Վիետնամում մարդու իրավունքների իրավիճակի մշտադիտարկմամբ։ Այն հիմնադրվել է 1990-ականների սկզբին Վիետնամական հակակոմունիստական վտարանդիության ներկայացուցիչների կողմից։ Նա պաշտպանում է երկրի հարավում գտնվող Կենտրոնական լեռնաշխարհի բնիկ բնակչության` թհիոնգների (կամ մոնտանյարների) ներկայացուցիչներին, ովքեր երկրի ղեկավարության կողմից խտրական վերաբերմունքի են արժանանում։


== Պատմություն ==
Վիետնամի պատերազմի ժամանակ թհիոնգները մարտնչում էին ինչպես Վետկոնգի պարտիզանների, այնպես էլ Հարավային Վիետնամի կառավարության դեմ։ Միևնույն ժամանակ, ավելի քան 40 հազար լեռնականներ համագործակցել են ամերիկյան կենտրոնական հետախուզության հետ։ Իրավապաշտպանների գնահատմամբ՝ հակամարտության ողջ ընթացքում մոնտանյարների ներկայացուցիչների շրջանում կորուստները կազմել են ավելի քան 200 հազար մարդ։ Կոմունիստների հաղթանակը նրանց համար վերածեց բռնաճնշումների նոր փուլի արդեն իսկ Հյուսիսային Վիետնամի իշխանությունների կողմից։
Montagnard Foundation–ը հիմնադրվել է 1990 թվականին Վիետնամական հակակոմունիստական վտարանդիության ներկայացուցիչների կողմից։ 1992 թվականի օգոստոսին MFI-ն ստացավ ոչ առևտրային կազմակերպության կարգավիճակ։ Կազմակերպության կենտրոնակայանը տեղակայված է Սպարտանբերգում (Հարավային Կարոլինա, ԱՄՆ)։ Հիմնադրման պահից կազմակերպությունը ղեկավարում է Մարդու իրավունքների պաշտպանության ակտիվիստ, այլախոհ և Միջազգային արմատական կուսակցության անդամ Կոկ Կսորը։ Ներկայումս նա ներկայացնում է լեռնականների շահերը ՄԱԿ-ում և այն ժողովուրդների շահերը կազմակերպությունում, որոնք ներկայացուցչություն չունեն։


== Գրականություն ==
Sidney Jones, Malcolm Smart, Joe Saunders, HRW. (2002). Repression of Montagnards: Conflicts Over Land and Religion in Vietnam's Central Highlands, Human Rights Watch. ISBN 1-56432-272-6.
United States Congress. Senate. Committee on Foreign. (1998). The Plight of the Montagnards: Hearing Before the Committee on Foreign Relations, United States Relations, Original from the Library of Congress.
Report of the Special Rapporteur on the situation of human rights and fundamental freedoms of indigenous people by Rodolfo Stavenhagen for United Nations Commission on Human Rights 6 March 2002. Submitted pursuant to Commission resolution 2001/57 Addendum. Selected summaries of communications examined by the Special Rapporteur in 2001/2002


== Արտաքին հղումներ ==
Պաշտոնական կայք
Ռուբիոն

Ռուբիոն (ֆր.՝ Roubion), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջան Տուրետ Լևանս կանտոնում։ Մինչև 2015 թվականի մարտը կոմունան վարչականորեն ընդգրկված էր Սեն Սովյոր սյուր Տինե կանտոնի կազմում (Նիցցա շրջան)։
Կոմունայի տարածքը կազմում է 27.26 կմ², բնակչությունը՝ 110 մարդ (2006) աճի միտումով։ ц125 մարդ (2012), բնակչության խտությունը՝ 4.6 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 125 մարդ, 2012 թվականին՝ 125 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 86 բնակիչներից 59-ը եղել են տնտեսապես ակտիվ, 27-ը՝ ոչ ակտիվ (ակտիվության գործակիցը կազմել է 68.6 %, 1999 թվականին եղել է 65.8 %: Աշխատունակ տարիքի 59 ակտիվ բնակիչներից աշխատում էին 57-ը (35 տղամարդ և 22 կին), աշխատունակ տարիքի 27 պասիվ բնակիչներից 7-ը՝ հաշվառված էին որպես գործազուրկ (տղամարդ և կին)։ Աշխատունակ տարիքի ոչ ակտիվ բնակիչներից 7-ը եղել են աշակերտներ կամ ուսանողներ, 12-ը՝ թոշակառուներ, իսկ 8-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 54 հարկատու տնային տնտեսություններ, որտեղ ապրում էր 110.0 մարդ։ Մեկ հարկատուին բաժին ընկնող շահույթը կազմել է 14 հազա 828.5 եվրո։


== Ծանոթագրություններ ==
Պանդրոսոս

Պանդրոսոս, ցողի աթենական աստվածություն. Կեկրոպսի դուստրը, որի խնամքին Աթենասը հանձնել է մանուկ Էրիքթոնիոսին։ Ակրոպոլիսում գտնվում էր Պանդրոսոսի տաճարը։


== Ծանոթագրություններ ==